
Õiend

Ajutise riigihangete hindamiskomisjoni moodustamine kohta

Käesolev korraldus on vajalik Phare ESC 2003 projekti nr 2003/005-026.10.03.0011 “Narva raekoja hoone energiasäästuprojekt” raames riigihangete (nii lihtsustatud kui ka avatud pakkumismenetluste) nõuetekohaseks läbiviimiseks.

Riigihangete läbiviimiseks peab projektide raames moodustama riigihangete hindamiskomisjoni, mis vastab Phare toetusskeemi kasusaajate allhangete protseduurireeglitele. Protseduurireeglite järgi peab hindamiskomisjoni kuuluma:

· hääleõiguseta esimees, kellel peab olema kogemus riigihanke või muu hanke hindamise protsessi läbiviimisel ning eesti keele oskus;

· sekretär, kellel peab olema kogemus riigihanke või muu hanke hindamise protsessi läbiviimiseks ning eesti keele oskus;

· paaritu arv (minimaalselt kolm) hääleõiguslikke hindajaid, kellel peab olema piisav kogemus (soovitavalt ka vastav haridus);

· hääleõiguseta vaatlejad, kelle võivad nimetada Rahandusministeerium, Majandus- ja Kommunikatsiooniministeerium ja/või Ettevõtluse Arendamise Sihtasutus (vastava ala tehnilised eksperdid, jne). Rahandusministeerium võib nimetada vajadusel vaatlejaks Lepingute sõlmimise ja rahastamise osakonna ametnikke.

Hindamiskomisjoni liikmeteks määrata:

· Aivo Raud - hindamiskomisjoni esimees, riigihangete pakkumise kutse dokumentide koostaja;

· Jüri Moor – konsultant;

· JelenaTorokvei – Narva Linnavalitsus, abilinnapea kultuuri alal;

· Vadim Orlov – nõunik;

· Andres Toode – Narva Muuseum, direktor;

· Anne Hallik – Narva Linnavalitsuse Arhitektuuri- ja Linnaplaneerimise Amet, peaarhitekt;

· Denis Matvejev – jurist;

· Ain Uiga – “ Narva raekoja hoone energiasäästuprojekt “ töörühma esimees;

· Marek Press – “Narva raekoja hoone energiasäästuprojekti” projektijuht.

Kõik ülalnimetatud isikute poolt saadud suuline nõusolek hindamiskomisjoni liikmeks määramiseks ja kõik isikud vastavad Phare toetusskeemi kasusaajate allhangete protseduurireeglitele.

Hindamiskomisjoni koosseisu valimisel leiati, et:

· ühelgi hindamiskomisjoni liikmel ei tekiks potentsiaalsete pakkujatega huvide konflikti;

· hindajatel omavahel ning ka esimehega ei tohi olla ülemus/alluva suhteid.

Arkadi Nikolajev

Linnavara-ja Majandusamet

Direktori ülesannetes

